# Bosnijos krizė

### Straipsnis iš Vikipedijos, laisvosios enciklopedijos.

Bosnijos krizė – tarptautinis konfliktas, kilęs Austrijai-Vengrijai 1908 m. spalio 7 dieną aneksavus pagal 1878 metų Berlyno kongreso nutarimą šiai valstybei atitekusią Bosnijos ir Hercegovinos provinciją, iki tol priklausiusią Turkijai. Krizė pagilino nesutarimus tarp Antantės ir Trilypės sąjungos valstybių.

Provincijos aneksijai priešinosi ne tik Turkija, bet ir Austrijos-Vengrijos ekspancijos Balkanuose bijančios Serbija bei Rusija. 1909 metų vasario 26 dieną Turkija pagal susitarimą už 2,5 mln. svarų sterlingų kompensaciją atsisakė Bosnijos ir Hercegovinos provincijos. 1909 metų kovo 22 dieną Vokietija pateikė Rusijai ultimatumą pripažinti aneksiją, priešingu atveju Austrija-Vengrija užpuls Serbiją. Rusija sutiko, ja pasekė Serbija, o balandžio mėnesį aneksiją pripažino Prancūzija ir Jungtinė Karalystė.

Rodomas puslapis "http://lt.wikipedia.org../../../b/o/s/Bosnijos_kriz%C4%97.html"

Kategorija: Karai

##### Views

- Straipsnis
- Aptarimas
- Dabartinė versija

##### Paieška